Iñigo Ortiz de Retez

Iñigo Ortiz de Retez (Lanteno, ? - ?, c. 1548) XVI. mendeko arabar itsaslaria izan zen. Ozeano Barea zeharkatu zuen, Ginea Berriko melanesiar kostaldea esploratuz. Uharteari "Nueva Guinea" edo Ginea Berria izena eman zion.

1545eko ekainaren 13an, San Juan itsasontziaren kapitaina zela, Ekialdeko Indietako Tidore utzi eta Ginea Berriko iparraldeko kostaldetaraino ailegatu zen, Mamberamo ibaiaren bokaleraino hain zuzen ere.

Espainiar koroaren izenean uharteaz jabetu eta Nueva Guinea izena aukeratu zuen, bertokoek Afrikako gineatarren itxura zeukatelako.

Erreferentziak 

Ozeano Barearen esploratzaileak
Euskal Herriko itsaslariak
Euskal Herriko esploratzaileak
Arabako militarrak
XVI. mendeko biografiak
Aiararrak